[[சோழர்]] காலம் முதலாக (கி.பி 846- 1279) மலேசிய மண்ணில் [[தமிழர்|தமிழரின்]] கால்பதிந்த வரலாற்றுத் தடங்கள் காணப்படுகின்றன. இருந்த போதிலும், [[1786]] இல் பினாங்குத் தீவு ஆங்கிலேயரின் ஆட்சியின் கீழ் வந்த பின்னர் தான் தமிழர்களின் பாரம்பரியக் குடியேற்றங்கள் நடைபெற்றன. 1802-ம் ஆண்டில் தமிழ்நாட்டில் போர்க் கைதிகளாகப் பிடிப்பட்ட தமிழர்கள் பினாங்கு தீவை வளப்படுத்தும் நோக்கத்துடன் ஆங்கிலேயர்களால் அங்கு நாடு கடத்தப் பட்டனர். 

இவ்வாறு கர்னல் வெல்சின் "இராணுவ நினைவுகள்" என்ற நூலினை ஆதாரம் காட்டி மலேசிய எழுத்தாளர் [[சை. பீர்முகம்மது|பீர்முகம்மது]] குறிப்பிடுகின்றார். [[மருது பாண்டியர்|மருதுபாண்டியரின்]] மகனான துரைசாமி 73 கைதிகளுடன் பினாங்கு தீவுக்கு நாடுகடத்தப்பட்ட விபரங்கள் அதில் காணப்படுவதாக அவர் மேலும் குறிப்பிடுகின்றார்.

1921 ஆம் ஆண்டில் நடந்த ஒரு கணக்கெடுப்பின்படி அங்கு குடியேறிய தென்னிந்தியர்களில் 387,509 பேர் [[தமிழர்]]கள், 39,986 பேர் [[தெலுங்கு மொழி|தெலுங்கர்கள்]], 17,790 பேர் [[மலையாளம்|மலையாளி]]கள் ஆவர்.

வரலாறு
தமிழர் குடியேற்றம்
துன் டாக்டர் லிம் சொங் யூ நெடுஞ்சாலை
பினாங்கு பாலம்